CELEX: 62020CA0351
Language: el
Date: 2022-01-13 00:00:00
Title: Υπόθεση C-351/20 P: Απόφαση του Δικαστηρίου (τρίτο τμήμα) της 13ης Ιανουαρίου 2022 — Liviu Dragnea κατά Ευρωπαϊκής Επιτροπής [Αίτηση αναιρέσεως – Έρευνες της Ευρωπαϊκής Υπηρεσίας Καταπολέμησης της Απάτης (OLAF) – Εκθέσεις ερευνών – Αίτηση έναρξης έρευνας σχετικά με τη διεξαγωγή προηγούμενων ερευνών από την OLAF – Αίτηση πρόσβασης σε έγγραφα – Έγγραφο απορρίψεως – Άρθρο 263 ΣΛΕΕ – Απόφαση δυνάμενη να αποτελέσει αντικείμενο προσφυγής ακυρώσεως – Προθεσμία ασκήσεως προσφυγής – Προσφυγή κατά εγγράφου επιβεβαιωτικού εκθέσεων έρευνας της OLAF – Κανονισμός (ΕΚ) 1049/2001 – Άρθρο 6 και άρθρο 7, παράγραφος 2 – Υποχρέωση ενημέρωσης του αιτούντος για το δικαίωμά του να υποβάλει επιβεβαιωτική αίτηση]

7.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 109/8
            
         
      Απόφαση του Δικαστηρίου (τρίτο τμήμα) της 13ης Ιανουαρίου 2022 — Liviu Dragnea κατά Ευρωπαϊκής Επιτροπής
      (Υπόθεση C-351/20 P) (1)
      
      (Αίτηση αναιρέσεως - Έρευνες της Ευρωπαϊκής Υπηρεσίας Καταπολέμησης της Απάτης (OLAF) - Εκθέσεις ερευνών - Αίτηση έναρξης έρευνας σχετικά με τη διεξαγωγή προηγούμενων ερευνών από την OLAF - Αίτηση πρόσβασης σε έγγραφα - Έγγραφο απορρίψεως - Άρθρο 263 ΣΛΕΕ - Απόφαση δυνάμενη να αποτελέσει αντικείμενο προσφυγής ακυρώσεως - Προθεσμία ασκήσεως προσφυγής - Προσφυγή κατά εγγράφου επιβεβαιωτικού εκθέσεων έρευνας της OLAF - Κανονισμός (ΕΚ) 1049/2001 - Άρθρο 6 και άρθρο 7, παράγραφος 2 - Υποχρέωση ενημέρωσης του αιτούντος για το δικαίωμά του να υποβάλει επιβεβαιωτική αίτηση)
      (2022/C 109/11)
      Γλώσσα διαδικασίας: η αγγλική
      
         Διάδικοι
      
      
         Αναιρεσείων: Liviu Dragnea (εκπρόσωποι: C. Toby, O. Riffaud και B. Entringer, avocats)
      
         Αντίδικος κατ’ αναίρεση: Ευρωπαϊκή Επιτροπή (εκπρόσωποι: J.-P. Keppenne και J. Baquero Cruz)
      
         Διατακτικό
      
      Το Δικαστήριο αποφασίζει:
      
                  1.
               
               
                  Αναιρεί τη διάταξη του Γενικού Δικαστηρίου της Ευρωπαϊκής Ένωσης της 12ης Μαΐου 2020, Dragnea κατά Επιτροπής (T-738/18, μη δημοσιευθείσα, EU:T:2020:208), καθόσον με αυτή το Γενικό Δικαστήριο απέρριψε ως απαράδεκτη την προσφυγή του Liviu Dragnea με αίτημα την ακύρωση του έγγραφου της Ευρωπαϊκής Υπηρεσίας Καταπολέμησης της Απάτης (OLAF), της 1ης Οκτωβρίου 2018, στο μέτρο που, με το έγγραφο αυτό, η OLAF αρνήθηκε να του παράσχει πρόσβαση στα έγγραφα που είχε ζητήσει με την επιστολή της 22ας Αυγούστου 2018.
               
            
                  2.
               
               
                  Αναπέμπει την υπόθεση ενώπιον του Γενικού Δικαστηρίου της Ευρωπαϊκής Ένωσης προκειμένου αυτό να αποφανθεί ως προς το ανωτέρω αίτημα ακυρώσεως.
               
            
                  3.
               
               
                  Απορρίπτει την αίτηση αναιρέσεως κατά τα λοιπά.
               
            
                  4.
               
               
                  Ο Liviu Dragnea και η Ευρωπαϊκή Επιτροπή φέρουν τα δικαστικά έξοδα στα οποία υποβλήθηκαν στο πλαίσιο της παρούσας αναιρετικής διαδικασίας.
               
            
                  5.
               
               
                  Επιφυλάσσεται ως προς τα δικαστικά έξοδα κατά τα λοιπά.
               
            
         (1)  ΕΕ C 313 της 21.9.2020.